केंद्रीय मंत्री बोले- चिकन चोर को सजा दे सकते हैं, लेकिन जो अफसर खनिज माफिया चलाता है उसे छू नहीं सकते
Odisha BJP Leader Bisheshwar Tudu Controversial Remark - ओडिशा के भाजपा नेता और केंद्रीय मंत्री बिशेश्वर टुडू ने शनिवार को कहा कि संघ लोक सेवा आयोग (UPSC) के जरिए नियुक्त किए गए कई अधिकारी डकैत हैं।
ओडिशा के भाजपा नेता और केंद्रीय मंत्री बिशेश्वर टुडू ने शनिवार को कहा कि संघ लोक सेवा आयोग (UPSC) के जरिए सिलेक्ट हुए कई अधिकारी डकैत हैं। उन्होंने आरोप लगाया कि एक चिकन चोर को सजा दी जा सकती है, लेकिन अधिकारी जो खनिज माफिया चलाता है उसे छुआ भी नहीं जा सकता क्योंकि सिस्टम उसकी रक्षा करता है। बिशेश्वर ने यह बात बालासोर जिले के एक सरकारी स्कूल में कार्यक्रम के दौरान कही।
बिशेश्वर बोले- मुझे लगता था UPSC से पढ़े लोग जानकार होते हैं
बिशेश्वर ने कहा, 'UPSC ऑफिस दिल्ली में मेरे निवास के ठीक पीछे है। शुरू में मेरे मन में इसके लिए बहुत सम्मान था, लेकिन अब नहीं है। मुझे ऐसा लगता था कि जो लोग UPSC के जरिए नियुक्त होते हैं वे सबसे जानकार होते हैं। वे हमेशा हाई पोजिशन पर होते हैं। लेकिन अब मुझे लगता है कि जो लोग वहां से क्वालिफाई हुए हैं, उनमें से ज्यादातर डकैत हैं। मैं यह नहीं कहता कि 100% लोग डकैत होते हैं, लेकिन उनमें से कई अधिकारी डकैत हैं।'
UPSC के लिए पहले बहुत सम्मान था, लेकिन अब नहीं 
उन्होंने सवाल किया कि अगर ऐसे पढ़े-लिखे लोग हमारे समाज में हैं तो हमारा समाज भ्रष्टाचार और अन्याय में क्यों डूबा हुआ है। यह हमारे एजुकेशन सिस्टम में नैतिकता की कमी के कारण है। हमारे बीच आध्यात्मिक शिक्षा और विचारों की कमी है।
ये खबर भी पढ़ सकते हैं...
धर्मांतरण पर नहीं बोले केंद्रीय राज्य मंत्री विश्वेश्वर टुडू, कहा-CG में नहीं चलेगा केजरीवाल का मुफ्त पानी और बिजली का मुद्दा
केंद्रीय राज्य मंत्री विश्वेश्वर टुडू 3 दिवसीय बस्तर दौरे पर थे। इस दौरान उन्होंने दैनिक भास्कर से खास बातचीत की थी। उन्होंने कहा था कि, केंद्र सरकार ट्राइबल स्टेट को विभिन्न योजनाओं के तहत करोड़ों रुपए फंडिंग करती है। अब ये राज्य सरकार के ऊपर निर्भर करता है कि वे इन पैसों का क्रियान्वयन कैसे करें। उन्होंने केजरीवाल को लेकर कहा था कि, वे कुछ भी बोलते हैं। गुजरात में उनकी पार्टी की क्या स्थिति हुई यह सभी ने देखा। पूरी खबर यहां पढ़ें...